**Κόνιτσα 28/03/2020**

**ΔΕΛΤΙΟ ΤΥΠΟΥ**

ΑΠΟΛΥΜΑΝΣΗ ΟΛΩΝ ΤΩΝ ΟΧΗΜΑΤΩΝ ΤΟΥ ΔΗΜΟΥ ΚΟΝΙΤΣΑΣ

Στην απολύμανση όλων των οχημάτων του Δήμου με ειδικό συνεργείο από Ιωάννινα, παρόντος του Αντιδημάρχου κ. Νικολάου Τσιαλιαμάνη και δημοτικών υπαλλήλων, προέβη σήμερα Σάββατο 28 Μαρτίου 2020 ο Δήμος Κόνιτσας στο πλαίσιο προληπτικών μέτρων για τη διασφάλιση της δημόσιας υγείας από την πανδημία του κορωνοϊού.

Ο Δήμαρχος ευχαριστεί τον τομέα καθαριότητας - ύδρευσης του Δήμου για τον καθημερινό αγώνα, παρά την υποστελέχωση και τα συνεχή προβλήματα με τα μηχανικά μέσα.

Επίσης, ευχαριστεί όλο το υπαλληλικό προσωπικό του Δήμου και ιδιαίτερα τους εργαζόμενους στο πρόγραμμα «Βοήθεια στο σπίτι», που δίνουν τον καλύτερο εαυτό τους για να βοηθηθούν οι συνδημότες μας.

Από το Γραφείο Δημάρχου